Francis Lācis
Francis Gustavs Lācis (dzimis 1999. gada 22. februārī Rīgā) ir latviešu basketbolists, spēlē spēka uzbrucēja pozīcijā. 2023. gadā pārstāv Latvijas Basketbola līgas (LBL) klubu "Rīgas Zeļļi". Iepriekš spēlējis NCAA Oral Roberts universitātē, kā arī Nīderlandē. Nodarbojas arī ar 3x3 basketbolu, Latvijas izlases sastāvā uzvarēja 2023. gada Eiropas spēlēs. F. Lāča vecāki ir mūziķis Kārlis Lācis un komunikācijas speciāliste Vineta Vilistere-Lāce.